DOM-STREHA,OKNA d.o.o.  
Ulica Tončke Čečeve 18  
3230 Šentjur  
(v nadaljevanju najemodajalec)  
  
in  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju najemojemalec)

Sklepata **POGODBO O NAJEMU AVTODOMA**

Pogodba o najemu avtodoma vsebuje pravice in dolžnosti najemnikov in najemodajalcev. Vsak najemnik avtodoma se mora zavedati, da ravna s tujo lastnino. Torej naj bi z avtodomom ravnal, kar se da skrbno. Vsi pogoji so obrazloženi v splošnih pogojih najema, ki so priloga pogodbi.

**PREDMET NAJEMNE POGODBE**

Predmet najemne pogodbe je avtodom Dethleffs Just 90T 7052 EB (v nadaljevanju: avtodom), z registrsko oznako CE NB-784. Stanje števca ob prevzemu \_\_\_\_\_\_\_\_\_\_\_\_\_\_.

**TERMIN NAJEMA**

Termin najema avtodoma je od \_\_\_\_\_\_\_\_\_\_\_\_ do \_\_\_\_\_\_\_\_\_\_\_\_. Najemnik se mora držati rokov prevzema in predaje, ki so navedeni v splošnih pogojih.

Država potovanja: \_\_\_\_\_\_\_\_\_\_\_\_\_\_\_\_\_\_\_\_.

**CENA NAJEMA**

Cena najema znaša \_\_\_\_\_\_\_\_\_. V ceno so vključeni še: asistenca, obvezno in kasko zavarovanje z 1% odbitno franšizo, evropsko poročilo o prometni nesreči, zavarovalna polica in slovenska vinjeta.   
  
Cena vključuje:

- omejeno število kilometrov pri najemih do 20 dni, in sicer 350km/dan

🡪 če najemnik prevozi več kilometrov, kot je to določeno, doplača znesek v višini 0,30€ za vsak preseženi kilometer.

- neomejeno število kilometrov pri najemih daljših od 20 dni

🡪 cena vključuje prevzemne stroške

🡪 cena ne vključuje porabljenega goriva, posteljnine in brisač

🡪 vsi morebitni prekrški, ki nastanejo v času najema avtodoma, bremenijo najemnika

**PLAČILO**

Ob sklenitvi dogovora najemnik plača 30% akontacije od celotnega zneska najema avtodoma. Na dan prispelega plačila akontacije je termin dejansko rezerviran (pri krajših najemih – manj kot 5 dni, se plača celoten znesek najema!). Preostali znesek najemnik plača najkasneje 20 dni pred nastopom najemnega termina, sicer se šteje rezervacija za odpovedano. Varščino najemnik deponira najkasneje 2 dni pred najemom avtodoma.

Pri vrnitvi avtodoma pred iztekom najemne pogodbe, velja cena, ki je bila v pogodbi določena V primeru, da se avtodom ne vrne pravočasno, se zaračuna zamudnina v znesku 30€ za vsako zamujeno uro.

**VARŠČINA**

Najkasneje 2 dni pred prevzemom avtodoma mora najemnik pri najemodajalcu deponirati varščino v višini 1500€ za pokrivanje morebitnih stroškov.

Če je avtodom ob vrnitvi nepoškodovan, se varščina v celoti vrne. Vračilo varščine se izvrši v 3 delovnih dni po dnevu vrnitve avtodoma.

**VOZNIK**

Voznik avtodoma mora na dan prevzema vozila imeti dopolnjenih 25 let in posedovati veljavno vozniško dovoljenje vsaj 4 leta.

Voznik se obveže, da pred in med vožnjo ne bo užival alkoholnih pijač oz. ne bo vozil pod vplivom substanc, ki zmanjšujejo psihomotorične sposobnosti (zdravila, droge, …). V nasprotnem primeru zavarovalnica ne bo krila stroškov oz. ne bo priznala škode iz zavarovanja.

Voznik na dan prevzema prejme:

- vsa navodila o uporabi avtodoma

- vsa navodila za pregled avtodoma PRED vožnjo

- prometno dovoljenje za avtodom

- zavarovalno polico

- mednarodno karto

- evropsko poročilo o prometni nesreči – obrazec

- 1x ključe

**PREPOVEDANA UPORABA AVTODOMA**

Najemnik se obveže, da bo avtodom koristil izključno v turistične ali poslovne najeme, nikakor pa ne za zakonsko nedovoljene dejavnosti.

**ODGOVORNOST NAJEMNIKA**

Z avtodomom lahko upravlja izključno najemnik, ki je naveden v pogodbi.

Najemnik mora upoštevati cestno prometne predpise, sicer lahko v primeru morebitne prometne nesreče nastopijo dodatni zapleti s prometno policijo in kasneje z zavarovalnico. Najemnik odgovarja v vrednosti odbitne franšize v sklopu kasko zavarovanja za morebitno škodo zaradi njegove krivde in v zvezi s tem najemodajalčevih stroškov izgube bonusa. Najemnik odgovarja neomejeno v primeru škode zaradi neupravičenosti voznika do vožnje in ostalih primerov nedovoljene uporabe.

V primeru, da zavarovalnica iz kakršnihkoli vzrokov zavrne plačilo, je dolžan škodo pokriti najemnik.

Najemnik se obveže, da dokumente (prometno dovoljenje) in ključe avtodoma ob zapustitvi le-tega nosi s seboj. V nasprotnem primeru zavarovalnica ne krije nastalih stroškov v primeru kraje avtodoma, kar pomeni, da vse stroške krije najemnik sam.

**ODGOVORNOST NAJEMODAJALCA**

Najemodajalec skrbi, da je avtodom tehnično brezhiben, brez kakršnekoli okvare, ki bi lahko povzročila nezgodo.

Najemodajalec ne odgovarja za stvari, ki so bile puščene / pozabljene v avtodomu. V primeru višje sile, poškodovanega ali nevoznega avtodoma na dan začetka najema, se stranki dogovorita za drug termin najema avtodoma oz. se vrne vplačani znesek.

V nobenem primeru najemodajalec ne prevzema nobene druge odgovornosti.

V primeru višje sile, poškodovanega ali nevoznega avtodoma se najemodajalec in najemnik dogovorita za drug termin najema avtodoma oz. se že vplačani znesek najemnine brezobrestno vrne.

**PRISTOJNO SODIŠČE**

V primeru neupoštevanje pogodbenih členov ali morebitnih sporov je pristojno sodišče v Celju.

S podpisom pogodbe stranka potrjuje, da je seznanjena z uporabo in s splošnimi pogoji o najemu avtodoma in potrjuje, da je prevzela avtodom brez napak in brez poškodb, ter si ga v celoti ogledala.

OPOMBE:

Šentjur, dne \_\_\_\_\_\_\_\_\_\_\_\_

Najemodajalec: Naziv in podpis najemnika: